Rikunarita-ORG/Wikinium huggingface dataset:
# Stredopravica

**Stredopravica**alebo **pravý stred,** niekedy aj **umiernená pravica**, je pozícia politického spektra, ktorá sa nachádza medzi stredom a pravicou. K predstaviteľom stredopravej orientácie patria predovšetkým liberálno-konzervatívne, kresťanskodemokratické, ekonomicky a sociálne liberálne politické subjekty. V ekonomickej oblasti sa zameriavajú na budovanie trhovo otvorenej ekonomiky, štíhleho a rozpočtovo zodpovedného štátu. Presadzujú a uctievajú hodnoty ako sú sloboda jednotlivca, solidarita, rodina, autorita, zákon, národ, tradícia, rovnosť príležitostí, súkromné vlastníctvo či slobodné podnikanie. Dominantnou politickou rodinou stredopravých strán v Európe je Európska ľudová strana, ktorá je zároveň najsilnejšou politickou skupinou v Európskom parlamente.

## Stredopravé strany na svete

* Konzervatívna strana (Spojené kráľovstvo)
* Republikánska strana (USA)
* Občianska demokratická strana (Česko)
* Kresťanská a demokratická únia – Československá strana ľudová (Česko)
* Kresťanskodemokratická únia Nemecka
* Rakúska ľudová strana
* Republikáni (Francúzsko)
* Likud (Izrael)
* Liberálna strana Austrálie

## Pozri aj

* Stredoľavica
* Medzinárodná demokratická únia
* Neokonzervatizmus
* Neoliberalizmus
* Nová pravica
* Krajná pravica

## Referencie
# Medzinárodná organizácia

|  |
| --- |
| Právo |
| Odvetvia práva |
| **Verejné právo**: Ústavné · Trestné · Správne · Finančné · Európske · Medzinárodné · Kánonické · Konfesné

---

**Súkromné právo**: Občianske · Pracovné · Rodinné · Obchodné · Medzinárodné právo súkromné |
| Deľba moci |
| **Výkonná moc**: Hlava štátu · Panovník · Prezident (SR) · Vláda (SR) · Ministerstvo

---

**Zákonodarná moc**: Parlament · Senát · Národná rada SR

---

**Súdna moc**: Súd · Ústavný súd (SR) · Najvyšší súd · Krajský súd · Okresný súd · Súdna rada · Prokuratúra · Ombudsman · NKÚ |
| Právne predpisy |
| Ústava (SR) · Ústavný zákon · Zákon · Nariadenie vlády · Uznesenie vlády · Vyhláška · Opatrenie · Výnos |
| Ďalšie pojmy |
| Právna skutočnosť · Právny akt · Právny predpis · Právna norma

---

Štát · Forma štátu · Občan · Politická strana · Voľby · Referendum

---

Medzinárodná zmluva · Medzinárodná organizácia |
| z • d • u |

**Medzinárodná organizácia** je inštitucionalizovaná podoba medzinárodných vzťahov.

Poznáme štyri typy medzinárodných organizácií:

1. medzinárodná vládna organizácia (čiže medzinárodná organizácia v užšom zmysle), jej členmi sú zvrchované štáty (združenie štátov) alebo iné medzinárodné organizácie (ako napr. OSN alebo WTO); je definovaná ako združenie zvrchovaných štátov s pevnou organizačnou štruktúrou (vymedzenými podmienkami členstva, stálymi orgánmi s určitou právomocou a predpísaným riadením) na dosahovanie spoločných cieľov.
2. medzinárodná mimovládna organizácia, ktoré sú súkromné organizácie (napr. FIFA)
3. medzinárodná organizácia majúca vládny aj mimovládny charakter (Medzinárodný červený kríž)
4. nadnárodná organizácia (nadštátna organizácia)

Z iného hľadiska poznáme:

* všeobecné politické medzinárodné organizácie, napr. OSN,
* medzinárodné organizácie pre zvláštne úlohy, napr. odborné,
* univerzálne medzinárodné organizácie, prístupné pre všetky štáty sveta,
* oblastné medzinárodné organizácie,, napr. Liga arabských štátov

Právnym základom medzinárodnej organizácie býva mnohostranná medzinárodná
zmluva.
# Instagram

|  |
| --- |
| Instagram |
|  |
| Základné informácie |
| Vývojár | Meta Platforms |
| Operačný systém | iOS Android Windows Phone |
| Typ softvéru | Fotografovanie a video |
| Licencia | Freeware |
| Ďalšie odkazy |
| Webová stránka | instagram.com |
|

---

 Pozri aj Informačný portál |

**Instagram** je aplikácia pre platformu iOS (Apple), a Android, ktorá svojim používateľom umožňuje zdieľanie fotografií. Na to je určený rad filtrov, ktorý možno na vybranú fotografiu aplikovať. Takisto formát fotografie je odlišný a ako odkaz na fotoaparáty značky Kodak a Polaroid sú výsledné obrázky v štvorcovom formáte, kým kamery vybavené systémom i OS používajú pomer strán 3:2. Aplikácia sa nesnaží konkurovať iným sociálnym službám, ale naopak umožňuje jednoduchšie zdieľanie fotografií na ďalších sociálnych sieťach ako je Facebook, Twitter, Flickr, prípadne na publikačných službách Posterous a Tumblr. Aplikácia je určená pre deti od 13 rokov.

Aplikácia je primárne určená pre mobilný telefón iPhone a väčšinu mobilných zariadení s OS Android, zároveň je však kompatibilná s iPod Touch a iPad.

Projekt založili Kevin Systrom a Mike Krieger potom, ako získali finančné prostriedky. Pôvodný projekt *Burbn* obsahoval viacero funkcií, po príchode Mikea Kriegera sa vývoj zameral viacmenej iba na mobilné fotografie, z čoho vznikol Instagram. V súčasnosti je to veľmi obľúbená sociálna sieť. Instagram okrem funkcií má aj živé vysielanie, boomerang a pod.

## Logá

* Logotyp Instagramu
* Logo Instagramu v rokoch 2016 – 2022
* Logo Instagramu od roku 2022
* Logo IGTV v rokoch 2018 – 2022

## Iné projekty

Commons* Commons ponúka multimediálne súbory na tému **Instagram**

## Externé odkazy

* Oficiálna webstránka

## Zdroj

*Tento článok je čiastočný alebo úplný preklad článku Instagram na českej Wikipédii.*
# Magyar Televízió

|  |
| --- |
| Magyar Televízió |
| Krajina |  Maďarsko |
| Vysielací jazyk | maďarčina |
| Typ | verejnoprávna |
| Začiatok vysielania | 1. máj 1957 |
| Program | plnoformátová televízia |
| Slogan | Akkor. Amikor. Whenever it happens Wenn und dann Тогда – Когда 无哪里, 我都在 |
| Formát obrazu | PAL, 16:9 (576i, SDTV) 16:9 (1080i, HDTV) |
| Príjem | satelit, káblová TV, terestriál, IPTV, internet |
| Sesterské stanice | M1, M2, M3, M4, M5 |

**Magyar Televízió** (**MTV**) je maďarská verejnoprávna televízna vysielacia organizácia. Jej sídlo je v Budapešti. Je to najstaršia televízna vysielacia spoločnosť v Maďarsku a aktuálne vysiela päť kanálov: M1 HD, M2 HD, M3, M4 Sport a M5.

MTV je manažovaná a primárne platená z maďarskej štátnej mediálnej skupiny MTVA. Tento orgán štátnej správy, ktorý vznikol v roku 2011, takisto manažuje verejnoprávne vysielania Magyar Rádió a Duna Televízió a takisto i spravodajskú agentúru Magyar Távirati Iroda.

## Logá

* Logá od roku 1956 dodnes
* Logá HD verzie od roku 2008 do roku 2015

## Referencie

## Zdroj

*Tento článok je čiastočný alebo úplný preklad článku Magyar Televízió na anglickej Wikipédii.*
# Kazujo Sedžimová

|  |
| --- |
| Kazujo Sedžimová |
|  |
| Narodenie | 29.10.195629. október 1956 (69 rokov) Ibaraki, Japonsko |
| Odkazy |
| Webstránka | co.jp |
| Commons |  Kazujo Sedžimová |
|

|  |  |
| --- | --- |
|  |  Biografický portál |

 |

**Kazujo Sedžimová** (jap. 妹島和世 – Sedžima Kazujo; \* 29. október 1956, Ibaraki, Japonsko) je japonská architektka, laureátka najprestížnejšieho ocenenia v odbore, Pritzkerovej ceny, z roku 2010. Cenu získala spolu so svojím spolupracovníkom Rjúe Nišizawom.

Po absolvovaní Japonskej ženskej univerzity (*Nihon joshi Daigaku*) pracovala v ateliéri Tojoo Itó. Roku 1987 sa osamostatnila a roku 1995 založila firmu spoločne s architektom Rjúe Nišizawom pod názvom SANAA (*Sejima and Nishizawa and Associates*). Odvtedy pracujú spolu. K ich najoceňovanejším stavbám patrí New Museum v New Yorku, O-Museum v Nagane či Múzeum súčasného umenia v meste Kanazawa. Ich stavby často pracujú s jednoduchými kubickými tvarmi.

Roku 2010 ako prvá žena v histórii riadila architektonickú časť Benátskeho bienále.

## Galéria

* New Museum v New Yorku
* Škola managementu a designu v Zollvereine
* Policajná stanica na nádraží Chōfu v Tokiu
* Múzeum súčasného umenia v Kanazawe

## Literatúra

* Yuko Hasegawa (2006). *Kazuyo Sejima + Ryue Nishizawa: SANAA*. Phaidon Press. ISBN 978-1-904313-40-3
* Agustin Perez Rubio (2007). *SANAA Houses: Kazuyo Sejima + Ryue Nishizawa*. Actar. ISBN 978-84-96540-70-5
* *Kazuyo Sejima, Ryue Nishizawa / SANAA : Zollverein School of Management and Design*, Praha : Alena Hanzlová - Ostrava : SPOK - Spolek pro ostravskou kulturu, 2010, ISBN 978-80-903853-2-0

## Externé odkazy

* Heslo v encyklopédii Britannica
* Profil na stránkePritzkerovej ceny
* Informácie na about.com Archivované 2015-03-17 na Wayback Machine

## Zdroj

*Tento článok je čiastočný alebo úplný preklad článku Kazujo Sedžimaová na českej Wikipédii.*
# Royal National Park

Pláž Wattamolla
**Royal National Park** je austrálsky národný park ležiaci v Novom Južnom Walese. Rozprestiera sa na ploche 150,91 km² asi 29 km južne od centrálnej obchodnej štvrte Sydney. Je to najstarší národný park Austrálie. Bol založený v roku 1879 Sirom Johnom Robertsonom, premiérom Nového Južného Walesu. Bol založený pod názvom *National Park* a až v roku 1955 pri príležitosti kráľovninej návštevy (Alžbeta II.) bol premenovaný na *Royal National Park*.

## Zaujímavosti

turistický chodník v Royal National Park
Park leží na divokom pobreží Tasmanovho mora prerušovanom osamelými plážami. Sú tam ideálne podmienky pre surfovanie, kúpanie, potápanie a turistiku. Pozdĺž pobrežia sa tiahne 32-kilometrová cesta (*Coast Walk*).
# Bondi Beach

Pláž Bondi Beach počas leta
**Bondi Beach** alebo **pláž Bondi** (vyslovuje sa Bondaj) je jednou z najznámejších pláží a významnou turistickou atrakciou Austrálie. Nachádza sa na východnom pobreží Austrálie v rovnomennej štvrti v Sydney, približne 7 kilometrov od centra mesta. Bondi je preslávená najmä medzi surfermi, ale i uvoľneným životným štýlom. Promenáda pri pláži je preplnená kaviarňami a reštauráciami a tiež lacnými ubytovňami pre mladých (najmä európskych) turistov.

Združenie surferských záchranárov v Austrálii dalo v roku 2004 pláži Bondi dvojaké označenie stupňa nebezpečia; severná časť pláže má hodnotenie 4 z 10-stupňovej stupnice (stupeň 10 označuje najnebezpečnejšiu oblasť), južná časť má stupeň 7. Dôvodom je silný prúd prezývaný „Bekpekerský expres“ (ale aj „Bondajská električka“ alebo „Bronte expres“, keďže človek zachytený prúdom môže skončiť vraj až o dve pláže južnejšie na Bronte). V skutočnosti je okolo pláže až päť prúdov, no „Bekpekerský expres“ je najbližšie časti vyhradenej na plávanie. Bondi zdieľa v letnom období spolu s ostatnými plážami na južnom pobreží Sydney sieť proti žralokom.

Počas Olympijských hier v roku 2000 sa na Bondi konal turnaj v plážovom volejbale. Na pláži je tiež cieľ každoročného behu „City to Surf“, ktorého štart je v centre mesta. Trať dlhú 14 kilometrov absolvuje každoročne v auguste približne 60-tisíc prevažne rekreačných športovcov.

Pomenovanie Bondi pochádza z názvu pôvodných obyvateľov Austrálie a v preklade značí približne „zvuk príboja na pláži“.

## Galéria

* Pláž v zime
* Začiatkom 20. storočia
* Bazény Bondi Icebergs Club
* Okolie pláže
# Pittsburgh Steelers

Štadión Heinz Field.
**Pittsburgh Steelers** je americký futbalový klub NFL sídliaci v Pittsburghu v americkom štáte Pensylvánia. Je víťazom Super Bowlu v rokoch 1975, 1976, 1979, 1980, 2006 a 2008.

Klub Pittsburgh Steelers začal hrať NFL v roku 1933 pod názvom Pittsburgh Pirates. Pred sezónou 1941 dalo vedenie tímu fanúšikom šancu vybrať nové meno. Inšpiráciu poskytol najrozšírenejší priemysel v oblasti a tak sa tím premenoval na Steelers (oceliari). Sú jediným tímom v celej NFL, ktorý má logo iba na jednej strane prilby (pravá strana). Je to kvôli tomu, že v sezóne, keď tím prvýkrát použil na prilbe logo, išlo o experiment a hráči ho mali iba na jednej strane. Keďže to bol dovtedy najúspešnejší rok v histórii klubu, vedenie rozhodlo, že logo zostane iba na pravej strane.

## Iné projekty

Commons* Commons ponúka multimediálne súbory na tému **Pittsburgh Steelers**

## Externé odkazy

* oficiálna stránka Pittsburgh Steelers (po anglicky)
# Windows 3.1x

|  |
| --- |
| Operačné systémy |
| Microsoft Windows |
| 1.0 • 2.0 • 3.0 • 3.1x • 95 • NT • 98 • 2000 • Me • XP • 2003 • Vista • 2008 • Windows 7 • CE • Mobile • Windows 8 • Windows 8.1 • Windows 10 • Windows 11 |
| Mac OS |
| System 6 · System 7 · Mac OS 8 · Mac OS 9 · macOS |
| GNU/Linux (distribúcia) |
| Ubuntu · Debian · Fedora · Gentoo · Knoppix · Mandriva · Red Hat Linux · Slackware · SUSE · ďalšie... |
| BSD |
| FreeBSD · NetBSD · OpenBSD · DragonFly BSD |
| Mobilný telefón a PDA |
| PalmOS · Windows Mobile · Windows Phone · Android · Symbian OS · OS X · iOS |
| DOS |
| MS-DOS · DR-DOS · Enhanced-DR-DOS · FreeDOS · PTS-DOS |
| Ďalšie |
| CP/M · OS/2 · QNX · Solaris · UNIX · AmigaOS · BeOS · OpenVMS · NeXTSTEP |
| z • d • u |

**Windows 3.1x** je séria 16-bitových operačných prostredí vyrábaných spoločnosťou Microsoft pre použitie na osobných počítačoch. Séria začala s Windows 3.1, ktorý bol najprv predávaný v marci 1992 ako nástupca Windows 3.0. Ďalšie vydanie bolo vydané medzi rokmi 1992 a 1994. Sériu nahradil Windows 95.

## Edície

* *Základná verzia*
* *Verzia so špeciálnou podporou fontov*
* *Windows 3.11*
* *Modular Windows*

## Windows 3.2

V roku 1994 firma Microsoft vydala čínsku verziu Windows používajúcu zjednodušené čínske znaky pre čínsky trh. Updatovaný systém bol označovaný ako Windows 3.2.

## Zdroj

*Tento článok je čiastočný alebo úplný preklad článku Windows\_3.1x na anglickej Wikipédii.*